2018. gada martā Noteikumi Nr.

Rīgā (prot. Nr. . §)

**Grozījumi Ministru kabineta 2017. gada 3. janvāra noteikumos Nr. 16   
"Augļu koku un ogulāju šķirņu saraksta veidošanas noteikumi"**

Izdoti saskaņā ar

Sēklu un šķirņu aprites likuma

[12.1 panta](http://pro.nais.dati.lv/naiser/text.cfm?Ref=0101032005032200198&Req=0101032005032200198&Key=0103011999100732772&Hash=1#1) trešo daļu

Izdarīt Ministru kabineta 2017. gada 3. janvāra noteikumos Nr. 16   
"Augļu koku un ogulāju šķirņu saraksta veidošanas noteikumi"(Latvijas Vēstnesis, 2017, 14. nr.) šādus grozījumus:

1. Papildināt noteikumus ar 3.1 punktu šādā redakcijā:

“3.1 Noteikumi neattiecas uz augļu koku un ogulāju šķirnēm, kas paredzētas ģenētiskās daudzveidības saglabāšanai. Šīs šķirnes var audzēt un izplatīt tikai Latvijas teritorijā.”

1. Izteikt 6. punktu šādā redakcijā:

“6. Šķirņu sarakstā neiekļauj Latvijas aizsargāto augu šķirņu valsts reģistrā (turpmāk – reģistrs) iekļautu šķirni vai ar Eiropas Savienības augu šķirņu tiesībām aizsargāta šķirni. Šo šķirni var iekļaut šķirņu sarakstā, ja to vēlas selekcionāra tiesību īpašnieks.”

1. Papildināt 9.2.1. apakšpunktu aiz vārdiem “un to izpausmes” ar vārdiem “un informācija par apraksta sagatavotāju.”
2. Izteikt 9.2.2. apakšpunktu šādā redakcija:

“9.2.2. šķirnes apraksta publikācijas kopiju, norādot izdevuma bibliogrāfiskos datus;”

1. Papildināt noteikumus ar 9.1 punktu šādā redakcijā:

“9.1 Ja šķirnes aprakstu sagatavojusi, persona, kas audzē un vēlas tirgot šķirnes pavairošanas materiālu, aprakstu saskaņo ar zinātnisko institūciju, kas specializējusies dārzkopības nozarē. Saskaņojumā iekļauj informāciju, kas paredzēta šo noteikumu 3. pielikuma 23. punktā.”

1. Svītrot 15. punktā vārdus “un tas atbilst pievienotajā publikācijā minētajam šķirnes aprakstam”.
2. Izteikt 23. punktu šādā redakcijā:

“23. Šķirnes uzturēšanas termiņu šķirņu sarakstā var pagarināt arī tad, ja nav saņemts iesniedzēja iesniegums, bet šķirne ir svarīga, lai saglabātu ilgtspējīgu augkopības attīstību vai lai ievērotu kādas citas vispārējās intereses.”

1. Izteikt 2. pielikuma 13.4. apakšpunktu šādā redakcijā:

“13.4. šķirnes apraksta publikācijas kopija ar norādītiem izdevuma bibliogrāfiskajiem datiem.”

1. Papildināt 2. pielikumu ar 13.1 punktu šādā redakcijā:

“13. 1 Norāde “Piekrītu savu personas datu apstrādei saskaņā ar prasībām, kas noteiktas normatīvajos aktos par fizisko personu aizsardzību attiecībā uz personas datu apstrādi.”

1. Papildināt 3. pielikuma virsrakstu aiz vārdiem “un to izpausmes” ar vārdiem “un informācija par apraksta sagatavotāju”.
2. Aizstāt visā 3. pielikuma tekstā vārdus “publikācijas dati” ar vārdiem “izdevuma bibliogrāfiskie dati.”
3. Papildināt 3. pielikumu ar 22., 23. punktu un piezīmi šādā redakcijā:

“22. Šķirnes apraksta sagatavotājs:

22.1. juridiskai personai – nosaukums un apraksta sagatavotāja vārds, uzvārds;

22.2. fiziskai personai – vārds, uzvārds;

22.3. amats;

22.4. paraksts.

23. \*\* Norāde “Šķirnes apraksts ir saskaņots ar zinātnisko institūciju, kas specializējusies dārzkopībā: zinātniskā institūcija, saskaņotāja vārds, uzvārds, amats, datums, paraksts.”

Piezīme. \*\* Saskaņojums nav nepieciešams, ja apraksta sagatavotājs ir zinātniskā institūcija.”

Ministru prezidents Māris Kučinskis

Zemkopības ministrs Jānis Dūklavs